Marrakesh – nafnið eitt kallar fram minningar úr 1001 nótt . Skemmtilegar skoðunarferðir í boði með íslenskum fararstjóra . Marrakesh er þriðja stærsta borg Marokkó , næst á eftir Casablanca og Fez , en hún er fremst þegar kemur að árum , upplagi og legu við rætur Atlas-fjallgarðarins og steinsnar frá Sahara-eyðimörkinni . En borgin ber lítinn keim af eyðimörk og eru þar víða undursamlegir garðar . Til að mynda Menara garðurinn sem konungar fyrri alda nostruðu við og Jardin Majorelle sem var i eigu tískukóngsins Yves Saint Laurent sem féll frá árið 2008 . Borgin skiptist í tvennt . Annars vegar gamla borgarhlutann , Medina ( samheiti yfir arabahverfi í norður-afrískum borgum ) , og hins vegar nýja hlutann sem svipar meira til vestrænna borga og kallast Gueliz eða Ville Nouvelle . Gamla borgin er óskipulögð og ruglingsleg með fjölda þröngra gatna og stíga sem eru fullir af lífi , verslunum , kaffihúsum og götusölum , en ekki má gleyma markaðstorgunum þar sem kaupgleðin nær hámarki ; pýramídafjöll af allskyns kryddi , úrval minjagripa , nýofin teppi í þúsundatali og skildi heilladís búa í einum af hundruðum silfurlampa í boði ? Gott að rifja upp listina að prútta ! Og skarkalinn og umferðin nær hámarki á Jemaa el-Fna , stærsta torgi Afríku , þar sem atgangurinn er oftar en ekki mörgum sinnum meiri en á stærstu torgum Evrópu á háannatíma ! Sögurnar af Marrakesh ljúga engu !